Publication: Magyar Közlöny
Issue: MK-1998-108 (Year: 1998, Number: 108)
Era: 1990-2004
Section: 20/1994. (XI. 15.) NM rendelet (a továbbiakban: R.) a
Paragraph Index: 98

1. A központi oktatási programban meghatározott gyakorlatok letöltése megfelelő szakmai felügyelet mellett: — tanácsadás terhes nők részére, beleértve legalább 100 fizikális vizsgálat elvégzését, — legalább 40 terhes nő ellenőrzése és gondozása, — 40 veszélyeztetett terhes nő ellenőrzése és gondozása a terhesség és a szülés alatt, vagy a szülés utáni időszakban, — legalább 40 szülés önálló vezetése vagy 30 szülés önálló vezetése és további 20 szülésnél aktív közreműködés (dokumentálása a VI., VII. fejezet szerint), — aktív közreműködés farfekvéses szülésnél (ahol a farfekvéses szülések kevés száma miatt ez nem lehetséges, a szülésvezetés szimulált helyzetben is gyakorolható), — gátmetszés elvégzése és a gátmetszést követő sebvarrás (a sebvarrás szimulált helyzetben is gyakorolható), — legalább 100 gyermekágyas nő és egészséges újszülött ellenőrzése (az újszülött megfigyelésének dokumentálása a VIII. fejezet szerint) és az újszülöttek gondozása, — speciális ellátást igénylő újszülöttek megfigyelése, gondozása és ápolása, — nőgyógyászati és szülészeti ápolást igénylő nők ellátása, — belgyógyászati és sebészeti klinikai ápolási gyakorlatok végzése. A központi oktatási programban meghatározott gyakorlatok letöltését a tanulmányi könyvben kell igazolni.

Source: https://magyarkozlony.hu/hivatalos-lapok/70fbaaede1d22b0b83fb6fef463e1ee7dd472967/dokumentumok/3ccffde7631a96e58fe208ea663c4a105ff4638b/letoltes